Guts (album Olivia Rodrigo)

Guts (digayakan dalam semua huruf besar) ialah album studio kedua oleh penyanyi-penulis lagu Amerika Syarikat Olivia Rodrigo, dan telah dilancarkan pada 8 September 2023, melalui Geffen Records. Album tersebut ditulis dan dirakam oleh Rodrigo bersama-sama dengan Dan Nigro, penerbit dan pemain muzik yang pernah bekerjasama dalam penghasilan album sulung Rodrigo, Sour (2021). Diilhamkan oleh tempoh masa sejurus selepas kejayaan Sour, Rodrigo menghasilkan album Guts dengan harapan dapat mencerminkan proses kematangan yang beliau alami menjelang akhir zaman remajanya.

Secara komersil, Guts mendahului carta album di 12 buah negara, termasuk Amerika Syarikat, Australia, Jerman, Sweden dan United Kingdom. Dalam penampilan sulungnya di Amerika Syarikat, ia merekodkan jualan sebanyak 302,000 unit setara album pada minggu pertama, sambil berjaya menempatkan kesemua 12 lagunya di dalam tangga 40 Teratas Billboard Hot 100. Tiga single telah dilancarkan daripada album tersebut, termasuklah hit nombor satu antarabangsa "Vampire" serta "Bad Idea Right?" dan "Get Him Back!" yang berada dalam carta 10 teratas. Bagi mempromosikan album itu, Rodrigo akan memulakan jelajah konsert Guts World Tour pada tahun 2024.

 Latar belakang 
Pada 21 Mei 2021, Olivia Rodrigo meluncurkan album studio sulungnya, Sour dengan kejayaan komersial yang besar. Diterbitkan oleh Dan Nigro, ia menjadi album yang paling banyak distrim pada tahun 2021 dan memenangi tiga Anugerah Grammy, termasuklah Artis Baharu Terbaik. Rodrigo memulakan jelajah konsert Sour Tour, yang terdiri daripada 48 pertunjukan di seluruh Amerika Utara dan Eropah pada musim bunga 2022. Pada Ogos 2021, Rodrigo menjangkakan bahawa rekodnya yang akan datang mungkin "lebih bahagia" daripada penampilan sulungnya. Bercakap kepada Billboard pada Februari 2022, beliau mengesahkan Nigro akan kembali sebagai penerbit dan beliau mempunyai tajuk dan "beberapa lagu" yang sudah tersedia. Rodrigo menyasarkan untuk "menyelesaikan sebanyak mungkin" sebelum memulakan Sour Tour. Pada penghujung 2022, semasa mendedahkan kempen di Spotify Wrapped, beliau mengesahkan bahawa muzik baharu sedang diusahakan. Pada 8 Januari 2023, Rodrigo menyiarkan klip yang menampilkan lagu yang didorong oleh piano di laman Instagramnya.

Pada awal Jun 2023, laman web Rodrigo telah dikemas kini dengan kiraan detik yang ditetapkan untuk tamat pada 30 Jun, tarikh yang turut diusiknya pada akhir Mei. Pada 13 Jun, Rodrigo secara rasmi mengumumkan single utama album "Vampire", yang dijadualkan untuk dilancarkan pada 30 Jun dan mendedahkan kulit singlenya. Pada 20 Jun, beliau mendedahkan satu lagi 'telur Paskah' dengan meninggalkan ucapan mel suara kepada peminatnya, yang ternyata merupakan pratonton pertama "Vampire" dan memainkan instrumental yang didorong oleh piano. Pada 26 Jun 2023, kedai webnya mendedahkan tajuk album rasmi Guts beserta dengan tarikh pelancarannya. Berikutan itu, Rodrigo menyiarkan karya seni itu dan secara rasmi mengumumkan album itu di media sosial. 

 Penulisan dan perakaman 
Dalam suatu kenyataan, Rodrigo berkongsikan bahawa album Guts adalah mengenai "rasa sakit yang meningkat" dan memikirkan identitinya pada ketika ini dalam hidupnya. Beliau menyatakan "Saya rasa seperti saya membesar 10 tahun antara umur 18 dan 20" dan menyifatkannya sebagai bahagian semula jadi "tumbesaran", dan berharap untuk mencerminkannya dengan rakaman ini.

Rodrigo merakamkan Guts semasa mengalami "banyak kekeliruan, kesilapan, kejanggalan & kebimbangan remaja yang baik". Digambarkan olehnya sebagai "kapsul masa", rakaman itu mengandungi balada-balada yang "meronta, sinematik" serta lagu-lagu yang "mencuit dan tidak kisah", menurut majalah Vogue. Rodrigo menahan diri daripada menulis lagu selama enam bulan selepas mengeluarkan album Sour, supaya beliau boleh "menjalani kehidupan untuk dapat menulis mengenainya". Penggarapan pada album itu selesai kira-kira seminggu sebelum "Vampire" dikeluarkan. Dalam satu temu bual bersama Zane Lowe untuk Apple Music, Rodrigo mendedahkan beliau mempunyai tajuk di dalam fikirannya sejak menghasilkan Sour. Ia dipengaruhi oleh "konteks yang menarik" yang beliau sedar orang menggunakannya dalam: "luahkan semuanya, bencikan mereka".

 Senarai runut 

 Catatan 
  menunjukkan penerbit tambahan
  menunjukkan penerbit bersama
 Kesemua tajuk runut digayakan dalam huruf kecil

 Catatan 

 Rujukan 

 Bacaan lanjut 


Kategori:Album 2023
Kategori:Album Olivia Rodrigo
Kategori:Album Geffen Records
Kategori:Album berbahasa Inggeris